
ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 387 

Περί ΐδρύσεως Ελληνικού Κέντρου Ερευνών Δικαστικής 
Ψυχολογίας καί Ψυχιατρικής Ανηλίκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ΰπ’ οψει: 

1. Τάς διατάξεις τοϋ άρθρου 3 παράγραφος 3γ τοϋ Ν. 
706/1977 «περί προωθήσεως τής επιστημονικής έρεύνης 
καί τής τεχνολογίας». 

2. Τήν ύπ’ άριΟ. 16/21.3.1980 άπόφασιν της Επιτροπής 
Επιστημονικής Έρεύνης καί Τεχνολογίας. 

3. Τήν ύπ’ άριΟ. 312/1980 γνωμοδότησιν τοϋ Συμ¬ 
βουλίου Επικράτειας, προτάσει τοϋ Πρωθυπουργού καί των 
' Υ’πουργών Συντονισμοϋ, Δικαιοσύνης, Εθνικής Παιδείας 
καί Θρησκευμάτων καί Κοινωνικών "Υπηρεσιών, άποφασί- 
ζομεν: 


’ΆρΟρον 1. 

Σύστασις. 

Συνιστάται Νομικόν Ιίρόσωπον Ιδιωτικού Δικαίου, μή 
κερδοσκοπικού χαρακτήρος, άπολαΰον διοικητικής καί οικο¬ 
νομικής αυτονομίας, ύπο τήν έπωνυμίαν «Ελληνικόν Κέν- 
τρον Ερευνών Δικαστικής Ψυχολογίας καί Ψυχιατρικής 
Ανηλίκων», άναφερόμενον περαιτέρω ώς Κέντρον καί έδρεΰον 
έν ’ΛΟήναις. 

’ΆρΟρον 2. 

Έποπτεία. 

1. Το Κέντρον τελεί ύπο την έποπτείαν τοϋ Κράτους 
άσκουμένην ύπο τοϋ 'Τπουργοϋ Συντονισμού διά τής 'Υπη- 
ρεσίας Επιστημονικής Έρεύνης καί Τεχνολογίας. 

2. 'Η κατά τήν προηγουμένην παράγραφον έποπτεία πε¬ 
ριλαμβάνει: α) τον διορισμόν τών οργάνων διοικήσεως, β) 
τήν έγκρισιν τοϋ προϋπολογισμού καί τοϋ απολογισμού καί 
γ) την άσκησιν οικονομικού καί διαχειριστικού ελέγχου. 

’ΆρΟρον 3. 

Σκοπός. 

1. Σκοπός τού Κέντρου είναι: 

α) 'Η ερευνά τής συμπεριφοράς τών ανηλίκων καί τών 
διαταραχών αυτής άπό ψυχολογικής κμί βιολογικής άπό- 
ψεους. 

β) 'ΙΙ έρευνα καί ή πειραματική εφαρμογή μέτρων ψυχι¬ 
κής ύγιεινής διά τήν πρόληψιν άνωμάλων ψυχικών εξελί¬ 
ξεων, αντικοινωνικής συμπεριφοράς καί έγκληματικότητος 
παίδων, εφήβων καί νέων. 

γ)' Π μελέτη καί ή πειραματική εφαρμογή μεθόδων κοινω¬ 
νικής άναπροσαρμογής καί άποκαταστάσεως άντικοινωνι- 
κών, έγκληματησάντων καί δυσπροσαρμόστων άνηλίκίον 
(συγκρινομένων ώσαύτιυς τών ορών καί δυνατοτήτων εις τάς 
μεγαλοπόλεις καί εις τήν επαρχίαν). 

δ) 'Η νομική διερεύνησις (κυρίως ποινική ουσιαστική καί 
δικονομική) τών προβλημάτων τούτων καί ή ύποβολή προ¬ 
τάσεων καλλιτέρας χρησιμοποιήσεως τών δυνατοτήτων, άς 
παρέχει ή παρ’ ήμΐν ύφισταμένη περί άνηλίκων νομοθεσία, 
ώς καί προτάσεων τροποποιήσεώς της προς τελεσφορωτέραν 
άντιμετώπισιν τών άνωτέρω ψυχοκοινωνικών ζητημάτων. 

ε) 'ΙΙ έξειδίκευσις (έπιμόρφωσις) εκπαιδευτικών, επι¬ 
στημόνων λοιπών συναφών κλάδων καί στελεχών γενικώς 
κρατικών καί μή ύπηρεσιών καί ιδρυμάτων, συναφούς προς 
τούς σκοπούς τού Κέντρου δραστηριότητος, επί θεμάτων 
δικαστικής ψυχιατρικής καί ψυχολογίας έφήβων. 

2. Προς έπίτευξιν των σκοπών του το Ινέντρον: α) συνερ¬ 
γάζεται μετά των αρμοδίων κρατικών υπηρεσιών, τών πανε¬ 
πιστημιακών καί λοιπών ερευνητικών ιδρυμάτων της ημε¬ 
δαπής καί τής αλλοδαπής, ών το άντικείμενον σχετίζεται 
πρός τινα τών σκοπών τοϋ Κέντρου. 

β) Δύναται νά ίδρύη, δι’ άποφάσεων του Διοικητικού Συμ¬ 
βουλίου (Δ.Σ.) αύτοΰ, περιφερειακά παραρτήματα. Κατά 
τήν πρώτην εφαρμογήν τοϋ παρόντος τοιαΰτα παραρτήματα 
ιδρύονται εις Κρήτην μέ έδραν τό Ηράκλειον καί εις Θράκην 
μέ έδραν τήν Κομοτηνήν. 

’ΆρΟρον 4. 

ΔιάρΟρωσις. 

Διά τήν έπιτέλεσιν τοϋ έργου του, το Κέντρον διαρΟροΰται 
ώς κάτωθι: 

α) Γραμματεία Δ.Σ. 

β) Κλάδος Έρεύνης τής Συμπεριφοράς καί τών Διατα¬ 
ραχών αυτής. 

γ) Κλάδος Έρεύνης Ψυχικής Υγιεινής καί Προλήψεως. 
δ) Κλάδος Έρεύνης Κοινωνικής Αναπροσαρμογής καί 
’ Απο καταστάσεως. 

ε) Κλάδος Νομικών Ερευνών. 

στ) Διοικητική - Οικονομική Υπηρεσία καί 

ζ) Βιβλιοθήκη. 

Άρθρον 5. 

’Όργανα Διοικήσεως καί Λειτουργίας. 

1. ’Όργανα διοικήσεως τοϋ Κέντρου είναι: 
α) Τό Διοικητικόν Συμβούλιον. 

β) Ό Πρόεδρος τοϋ Δ.Σ. 
γ) Ό Γενικός Γραμματεύς. 

2. ’Όργανα λειτουργίας τοϋ Κέντρου είναι: 
α) Τό Επιστημονικόν Συμβούλιον. 

β) Εΐδικαί ομάδες εργασίας ή έπιτροπαί. 

’ΆρΟρον 6. 

Διοικητικόν Συμβούλιον. 

1. Τό Διοικητικόν Συμβούλιον αποτελεί τό άνώτερον ορ- 
γανον διοικήσεως τοϋ Κέντρου καί έχει τάς εξής αρμοδιό¬ 
τητας: 

α) Χαράσσει τήν γενικήν πολιτικήν επιστημονικής δρα¬ 
στηριότητας τοϋ Κέντρου. 

β) Εγκρίνει τον προϋπολογισμόν καί τον άπολογισμόν. 
γ) Εγκρίνει τήν δημιουργίαν νέων επιστημονικών Κλά¬ 
δων καί παραρτημάτων τοϋ Κέντρου. 

δ) ’Ασκεί άπάσας τάς ύπό τών λοιπών διατάξεων τοϋ 
παρόντος Προεδρικού Διατάγματος όριζομένας αρμοδιό¬ 
τητας. 

2. Τό Διοικητικόν Συμβούλιον είναι έπταμελές άποτε- 
λούμενον έκ τών κάτωθι: 

α) Τοϋ Προέδρου αύτοϋ. 
β) Τοϋ Γενικοϋ Γραμματέως. 
γ) Ενός εκπροσώπου τοϋ Υπουργείου Συντονισμού, 
δ) Ενός εκπροσώπου τοϋ Υπουργείου Δικαιοσύνης, 
ε) Ενός εκπροσώπου τοϋ Υπουργείου Εθνικής Παιδείας 
καί θρησκευμάτων καί 

στ) Έκ δύο (2) προσώπων άτινα ώς έκ τής επιστημονικής 
ειδικότητας ή τής επαγγελματικής άπασχολήσεως καί τής 
έμπειρίας αυτών, δύνανται νά συμβάλουν εις τήν εύόδωσιν 
τοίν σκοπών τοϋ Κέντρου. 

3. Τά μέλη τοϋ Δ.Σ., εξαιρέσει τοϋ Προέδρου καί τοϋ 
Γενικοϋ Γραμματέως δΓ οΰς ισχύουν αί διατάξεις τών άρθρων 
7 παρ. 1 καί 8 παρ. 1 τοϋ παρόντος, διορίζονται δΓ άποφά- 
σεως τοϋ * 1‘πουργοΰ Συντονισμού, έπί τριετεΐ θητεία, δυνα- 
μένη ν’ άνανεοϋται. Διά τής αυτής άποφάσεως ορίζεται ώς 
Αντιπρόεδρος τοϋ Δ.Σ. έκ τών άνωτέρω μελών αύτοΰ ό 
λόγω τοϋ κύρους καί τής πείρας του δυνάμενος νά συμβά/η 
κατ’ έξοχήν εις τήν εύόδωσιν τών σκοπών τοϋ Κέντρου. 


4. Εις περίπτωσιν έλλείψεως τοϋ Γενικού Γραμματέως 
τοϋ Κέντρου τό Διοικητικόν Συμβούλιον συγκροτείται καί 
λειτουργεί νομίμως καί άνευ αύτοΰ. 

5. Τό Δ.Σ. συνεδριάζει προσκλήσει τοϋ Προέδρου αύτοΰ, 
τακτικώς μεν άπαξ τοϋ μηνός, έκτάκτως δέ οσάκις ήθελε 
κριθή απαραίτητον ύπό τοϋ Προέδρου ή ύπό τριών έκ τών 
μελών αύτοΰ ή ύπό τοϋ 'Τπουργοΰ Συντονισμού. 

6. Τό Δ.Σ. εύρίσκεται έν άπαρτί:* παρόντων τοϋ Προέ¬ 
δρου ή τοϋ Αντιπροέδρου αύτοΰ καί τριών (3) τουλάχιστον 
έκ τών μελών του. Αί άποφάσεις λαμβάνονται δΓ άπολύτου 
πλειοψηφίας τών παρόντων μελών του, έν ίσοψηφία δέ ύπε- 
ρισχύει ή ψήφος τοϋ Προέδρου. 

7. Χρέη είσηγητοΰ εις τό Δ.Σ. έκτελεϊ εις έκ τών μελών 
αύτοϋ ή Προϊστάμενος Κλάδου ή Υπηρεσίας τοϋ Κέντρου, 
οριζόμενος ύπό τοϋ Προέδρου τοϋ Δ.Σ. Χρέη Γραμματέως 
έκτελεϊ ύπάλληλος τοϋ Κέντρου οριζόμενος ύπό τοϋ Προέ¬ 
δρου τοϋ Δ.Σ. 

8. Εις τον Αντιπρόεδρον, τά μέλη καί τον Γραμματέα 
τοϋ Δ.Σ. καταβάλλεται άποζημίωσις, καθοριζομένη δΓ 
άποφάσεοις τοϋ 'Τπουργοΰ Συντονισμού, μή δυναμένη νά 
ύπερβή κατά συνεδρίασιν τό 1/15 τών μηνιαίων άποδοχών 
τοϋ προέδρου τοϋ Δ.Σ. 

’ΆρΟρον 7. 

Πρόεδρος Δ.Σ. 

1. Πρόεδρος τοϋ Δ.Σ., τοϋ Κέντρου διορίζεται έπί έπτα- 
ετεΐ θητ.ία δυναμένη νά άνανεοϋται, δΓ άποφάσεως τοϋ Υ¬ 
πουργού Συντονισμού, έπιστήμων έξεχούσης έπιστημονικής 
καί έρευνητικής δραστηριότητος καί έμπειρίας εις ένα ή καί 
περισσότερους έκ τών Κλάδων δραστηριότητος τοϋ Κέντρου. 

2. 'Ο Πρόεδρος τοϋ Δ.Σ. έχει τάς έξης αρμοδιότητας: 

α) Προεδρεύει τοϋ Δ.Σ. καί μεριμνά διά τήν έφαρμογήν 
τών άποφάσεων αύτοϋ. 

β) Ιΐροισταται διοικητικώς απάντων τών Κλάδων, 'Γπη- 
ρεσιών καί λοιπών οργανικών μονάδων τοϋ Κέντρου καί τοϋ 
πάσης φύσεως προσωπικού αύτοΰ καί είναι άρμόδιος διά τήν 
διεύθυνσιν, όργάνωσιν, συντονισμόν καί καθοδήγησιν τοϋ 
έκτελουμένου έργου. 

γ) Κατανέμει το πάσης φύσεως προσωπικόν εις τούς Κλά¬ 
δους, Υπηρεσίας καί Παραρτήματα τοϋ Κέντρου καί καθο¬ 
ρίζει τά καθήκοντα τών προϊσταμένων όλων τών έπιπέδων 
διοικήσεως αύτοΰ. 

δ) Προεδρεύει τοϋ Επιστημονικού Συμβουλίου καί καθο¬ 
ρίζει μετά γνώμην αύτοΰ τό πρόγραμμα έπιστημονικής δρά- 
σεως τοϋ Κέντρου. 

ε) Εγκρίνει τήν ύπό τοϋ Κέντρου άνάληψιν έκτελέσεως 
έρευνητικών προγραμμάτων ή ετέρων έργων, διά λογαρια¬ 
σμόν τρίτων, καθορίζει τούς όρους καί τάς λεπτομέρειας 
έκτελέσεως αύτών καί ύπογράφει τάς σχετικάς συμβάσεις. 

στ) Εκπροσωπεί τό Κέντρον δικαστικώς καί έξωδίκως 
ένώπιον πάσης δημοσίας διοικητικής, δικαστικής, στρατιω¬ 
τικής, έκκλησιαστικής άρχής, τραπεζών καί ιδιωτών έν γένει. 

ζ) Κατανέμει τάς πιστώσεις τοϋ προϋπολογισμού καί 
έγκρίνει τάς πάσης φύσεως δαπάνας διά τήν λειτουργίαν τοϋ 
Κέντρου. 

η) Αποφασίζει διά τάς πάσης φύσεως ύπηρεσιακάς μετα- 
βολάς τοϋ προσωπικού τοϋ Κέντρου. 

θ) Συγκροτεί ομάδας έργασίας ή έπιτροπάς έξ ύπαλλήλων 
τοϋ Κέντρου ή έτέρων ειδικών, πρός μελέτην, είσήγησιν ή 
παροχήν γνωμοδοτήσεως έπί θεμάτων άναγομένων εις τήν 
δραστηριότητα τοϋ Κέντρου, πρός ίκανοποίησιν τών έκά- 
στοτε παρουσιαζομένων άναγκών. 

ι) Αποφασίζει διά τάς έκτος έδρας μεταβάσεις εις το έσω- 
τερικόν τοϋ πάσης φύσεως προσωπικού τοϋ Κέντρου κατά 
τάς έκάστοτε άνάγκας διεκπεραιώσεως τής άποστολής αύτοΰ, 

προς παρακολούθησήν συν δρίων, κ.λπ. επιστημονικών εκδη¬ 
λώσεων ή προς έπίσκεψιν ιδρυμάτων, εργαστηρίων καί οργα¬ 
νισμών συναφοϋς προς τούς σκοπούς τοϋ Κέντρου δραστηριό- 
τητος. Διά τών αυτών αποφάσεων καθορίζονται τά της κατα¬ 
βολής έκτος έ'δρας άποζημιώσεως καί δαπανών ταξειδίου 
είς τούς ούτω μετακινουμένους, ύπολογιζομένων εις ποσο- 
στον έπί τών μηνιαίων αποδοχών αυτών, εφαρμοζόμενων κατ’ 
αναλογίαν, τών οικείων διατάξεων περί έκτος έδρας άπο- 
ζημιώσεων τών Δημοσίων υπαλλήλων. 

ια) Ασκεί άπάσας τάς ύπό τών λοιπών διατάξεων τοϋ 
παρόντος Προεδρικού Διατάγματος όριζομένας αρμοδιό¬ 
τητας. 

3· Ό Πρόεδρος τοϋ Δ.Σ. δι’ άποφάσεώς του δύναται νά 
εκχώρηση μέρος τών ύπ’ αυτοί «ακουμένων άρμοϊιο- 
τήτων είς τον Αντιπρόεδρον τού Δ.Σ., τον Γενικόν Γραμ¬ 
ματέα καί τούς Προϊσταμένους τών Επιστημονικών Κλά¬ 
δων καί τής Διοικητικής καί Οικονομικής Υπηρεσίας, έξαι- 
ρέσει τών ύπό στοιχεία α, γ, ε καί η τής παραγράφου 2 τοϋ 
παρόντος άρθρου άναφερομένων. 

4. Ή άποζημίωσις τοϋ Προέδρου τοϋ Δ.Σ. καθορίζεται 
δι’ άποφάσεώς τοϋ 'Τπουργοΰ Συντονισμού, μή δυναμένη 
νά ύπερβή τό διπλάσιον τοϋ συνόλου τών πάσης φύσεως απο¬ 
δοχών τακτικού καθηγητοΰ Λ.Ε.Ι., μέ εικοσαετή προϋπη¬ 
ρεσίαν. 

5. Τον Πρόεδρον άπόντα ή κωλυόμενον άναπληροί είς μέν 
τά καθήκοντά του ως Προέδρου τοϋ Δ.Σ. ό Αντιπρόεδρος 
αύτοΰ, είς δέ τάς λοιπάς αρμοδιότητας τό Διοικητικόν Συμ¬ 
βούλων. 

’Άρθρον 8. 

Γενικός Γραμματεύς. 

1. Γενικός Γραμματεύς τοϋ Κέντρου διορίζεται έπί έπτα- 
ετεϊ θητεία, δυναμένη ν’ άνανεοΰται, δι’ άποφάσεώς τοϋ 'Τ¬ 
πουργοΰ Συντονισμού, προτάσει τοϋ Προέδρου τοϋ Δ.Σ. τοϋ 
Κέντρου, Επιστήμων κύρους τοϋ οποίου τό επιστημονικόν 
έργον καί ή πείρα προσιδιάζουν προς τάς νομικάς κατευθύν¬ 
σεις τής δραστηριότητος τοϋ Κέντρου. 

2. 'Ο Γενικός Γραμματεύς ως έκ τής ειδικότητάς του έπο- 
πτεύει τοϋ Κλάδου νομικών έρευνών. 

3. Ό Γενικός Γραμματεύς προΐσταται άπασών τών Υπη¬ 
ρεσιών τοϋ Κέντρου, άμέσως μετά τον Πρόεδρον καί ασκεί 
τάς είς αύτόν έκχωρηθείσας δι’ άποφάσεώς τοϋ Προέδρου 
τοϋ Δ.Σ. αρμοδιότητας αύτοΰ. 

4. 'Η άποζημίωσις τοϋ Γενικού Γραμματέως καθορί¬ 
ζεται δι’ άποφάσεώς τοϋ 'Τπουργοΰ Συντονισμού μή δυνα¬ 
μένη νά ύπερβή τό διπλάσιον τοϋ συνόλου τών πάσης φύσεως 
αποδοχών τακτικού καθηγητοΰ Α.Ε.Ι., μέ δεκαετή προϋπη¬ 
ρεσίαν. 

5. Τον Γενικόν Γραμματέα έλλείποντα άναπληροΐ είς τά 
καθήκοντά του μέλος τοϋ Δ.Σ. τοϋ Κέντρου, όριζόμενον δι’ 
άποφάσεώς τοϋ Δ.Σ. προτάσει τοϋ Προέδρου αύτοΰ. Είς τον 
ούτως όριζόμενον ώς άναπληρωτήν τοϋ Γενικού Γραμματέως 
καταβάλλεται καί δι’ όσον χρόνον άσκεΐ τά έν λόγω καθήκοντα 
άποζημίωσις καθοριζομένη διά τής αυτής ώς άνω άποφάσεώς 
τοϋ Δ.Σ. τοϋ Κέντρου. 

’Άρθρον 9. 

Επιστημονικόν Συμβούλων. 

1. Προς ύποβοήθησιν τοϋ έ'ργου τοϋ Διοικητικού Συμ¬ 
βουλίου καί τοϋ Προέδρου αύτοΰ, συγκροτείται γνωμοδο¬ 
τικόν όργανον ύπό την έπωνυμίαν Επιστημονικόν Συμβού¬ 
λων, άποτελούμενον έκ τοϋ Προέδρου τοϋ Δ.Σ. ώς Προέδρου, 
τοϋ Γενικοΰ Γραμματέως ώς άντιπροέδρου, καί το>ν προϊ¬ 
σταμένων τών Κλάδων τοϋ Κέντρου. 

2. Τό Επιστημονικόν Συμβούλων είναι αρμόδιον όπως 
γνωμοδοτή έπί τοϋ προγράμματος επιστημονικής δραστηριό¬ 
τητος τοϋ Κέντρου, ώς έπίσης καί έπί παντός ετέρου άφο- 
ρώντος την λειτουργίαν τοϋ Κέντρου, θέματος, είσαγομένου 


είς αύτό προς συζήτησιν είτε ύπό αρμοδίου 'Τπουργοΰ, είτε 
τοϋ Δ.Σ., είτε ύπό τοϋ Προέδρου αύτοΰ. 

’Άρθρον 10. 

Προσωπικόν. 

1. Τό προσωπικόν τοϋ Κέντρου διακρίνεται είς έπιστη- 
μονικόν, τεχνικόν καί διοικητικόν, προσλαμβάνεται δέ διά 
συμβάσειυν ιδιωτικού δικαίου άορίστου ή ώρισμένου χρόνου. 

2. Δι’ άποφάσεων τοϋ Δ.Σ. προτάσει τοϋ Προέδρου αύτοΰ 
καί άναλόγως τών άναγκών έκπληρώσεως τής άποστολής 
τοϋ Κέντρου, καθορίζεται ό άριθμός, αί κατηγορίαι καί αί 
ειδικότητες τοϋ πρός πρόσληψιν προσωπικού. 

3. 'Η πρόσληψις τοϋ προσωπικού πραγματοποιείται ώς 
κάτιυθι: 

α) Τοϋ Επιστημονικού, δι’ άποφάσεοιν τοϋ Δ.Σ., προ- 
τάσει τοϋ Προέδρου αύτοϋ. 

β) Τοϋ Τεχνικού καί Διοικητικού, δι’ άποφάσεων τοϋ 
Προέδρου κυρουμένουν ύπό τοϋ Δ.Σ. τοϋ Κέντρου. 

Διά τών αυτών άποφάσεων καθορίζεται ή χρονική διάρ¬ 
κεια έργασίας, αί άποδοχαί καί ετεραι παροχαί, τά καθήκοντα, 
καί αί υποχρεώσεις τοϋ προσωπικού. Λί άποδοχαί τοϋ προσ- 
λαμβανομένου πάσης φύσεως προσωπικού δεν δύναται νά 
ύπερβαίνουν τό όριζόμενον ύπό τοϋ άρθρου 7 παρ. 4 τοϋ πα¬ 
ρόντος, ώς άνώτατον όρων αποδοχών διά τον Πρόεδρον τοϋ 
Δ.Σ., άλλά ούτε νά ύπολείπονται τών κατ αβ άλλο μένων είς 
τούς κεκτημένους άντίστοιχα προσόντα Δημοσίους ύπαλλή- 
λους. 

4. Λί συμβάσεις έργασίας ύπογράφονται μεταξύ τοϋ Προ¬ 
έδρου τοϋ Δ.Σ. καί τών συμβαλλομένων. 

5. Αί άποδοχαί τοϋ πάσης φύσεως προσωπικού τοϋ 
Κέντρου δύναται νά άναπροσαρμόζωνται έκάστοτε δι’ άπο- 
φάσεων τοϋ Δ.Σ. τοϋ Κέντρου προτάσει τοϋ Προέδρου αύτοΰ, 
έπί τή βάσει άξιολογήσεως τοϋ άποδιδομένου έργου, γε- 
νομένης ύπό τοϋ Επιστημονικού Συμβουλίου καί έντός 
τών πλαισίων τών καθοριζομένων είς τήν παράγραφον 3 τοϋ 
παρόντος άρθρου. 

6. Προς έϊυπηρέτησιν εκτάκτων άναγκών καί έφ’ όσον τό 
προσωπικόν τον Κέντρου οέν επαρκεί ή οέν ΐιαύέτε: τή'· 
άπαιτουμένην είδίκευσιν, δύναται δι’ άποφάσεώς τοϋ Προέ¬ 
δρου τοϋ Δ.Σ. ν’ άνατίθεται είς επιστήμονας ή ετέρους ειδι¬ 
κούς, διά συμβάσεων, ή έκτέλεσις συγκεκριμένου έργου. 
Διά τών έν λόγω συμβάσεων καθορίζεται τό πρός εκτέ- 
λεσιν έργον. ό χρόνος παραδόσεοος αύτοΰ καί τό ΰψος τής 
καταβληθησομένης άμοιβής. 

7. Δι’ άποφάσεων τοϋ Δ.Σ. προτάσει τοϋ Προέδρου αύτοΰ 
καί μετά γνώμην τοϋ Επιστημονικού Συμβουλίου, δύναται 
ν’ άποστέλλωνται ύπάλληλοι τοϋ Κέντρου πρός μετεκπαί¬ 
δευσή ή έξειδίκευσιν είς Α.Ε.Ι. ή έρευνητικά Κέντρα τοϋ 
εσωτερικού ή τοϋ έξωτερικοΰ. Διά τών αύτών άποφάσεων 
καθορίζεται τό είδος τών σπουδών, ή χρονική διάρκεια 
αύτών καί τά τής άποζημωύσειος τών άποστελλομένων. 

’Άρθρον 11. 

Μετακλήσεις Ειδικών Επιστημόνων. 

Πρός έξυπηρέτησιν ειδικών έπιστημονικών άναγκών τοϋ 
Κέντρου διαπιστουμένων ύπό τών ύπευθύνων τών προγραμ¬ 
μάτων ή τών Προϊσταμένων τών Κλάδων η υπό τοϋ Προ¬ 
έδρου τοϋ Δ.Σ., δύναται δι άποφάσεων τοϋ Δ.Σ. να μετα- 
καλώνται έκ τοϋ έξιοτερικοϋ ή τοϋ εσωτερικού ειδικοί Επι¬ 
στήμονες. 

Διά τών αύτών άποφάσεων καθορίζεται ή διάρκεια πα¬ 
ραμονής τών μετακαλουμένων, τό άντικείμενον τής απασχο- 
λήσεως ώς καί ή ήμερησία άποζημίωσις αύτών μή δυναμένη 
νά ύπερβή τό 1/20 τών μηνιαίων άποδοχών τοϋ Προέδρου 
τοϋ Δ.Σ. 

’ΆρΟρον 12. 

Επιστημονικοί Συνεργάται. 

1. Δι’ αποφάσεων τοϋ Προέδρου τοϋ Δ.Σ. μετά γνώμην 
τοϋ Επιστημονικού Συμβουλίου δύναται ν’ άπονέμεται ό 
τίτλος τοϋ Επιστημονικού Συνεργάτου τοϋ Κέντρου, εις 
διακεκριμένους επιστήμονας άπασχοληΟέντας ή άπασχολου- 
μένους εις έρευνητικά προγράμματα συναφή προς τούς σκο¬ 
πούς αΰτοϋ. 

2. Οί κατά τά άνω Επιστημονικοί Συνεργάται δύνανται 
νά έπισκέπτωνται οποτεδήποτε το Κέντρον διευκολυνόμενοι 
προς ένημέρωσιν των επί της ύπ’ αΰτοϋ άσκουμένης δρα- 
στηριότητος καί μετ’ έ'γκρισιν τοϋ Προέδρου τοϋ Δ.Σ. νά με¬ 
τέχουν ώς μέλη όμάδος, εις την έκτέλεσιν ερευνητικού προ¬ 
γράμματος ή έτέρου επιστημονικού έ'ργου. 

3. Ή μετά τοϋ Κέντρου σχέσις των Επιστημονικών 
Συνεργατών συνιστά άμισθον επιστημονικήν συνεργασίαν, 
έξ ής ούδεμία οικονομική ύποχρέωσις γεννάται διά τό Κέν¬ 
τρον. 

4. Εις περιπτώσεις συμμετοχής τοϋ Επιστημονικού 
Συνεργάτου εις την έκτέλεσιν έρευνητικοΰ ή έτέρας ψύσεως 
επιστημονικού έ'ργου, το Κέντρον μνημονεύει, όμοϋ μετά 
τών ονομάτων τών υπαλλήλων εκτελεστών τού έ'ργου, καί 
το όνομα τού Επιστημονικού Συνεργάτου. 

’Άρθρον 13. 

1. Δι’ αποφάσεων τού Δ.Σ., δύναται νά μεταβαίνουν εις 
τό εξωτερικόν, ό Πρόεδρος, ό Γενικός Γραμματεύς, τά μέλη 
τοϋ Δ.Σ., ώς καί επιστήμονες τού Κέντρου προς συμμετοχήν 
των εις Συνέδρια, σεμινάρια ή έτέρας έπιστημονικάς εκδη¬ 
λώσεις, ή προς έπίσκεψιν ερευνητικών κέντρων καί εργαστη¬ 
ρίων συναφούς προς τό έργον τοϋ Κέντρου δραστηριότητος. 

2. Διά τών αύτών άποφάσεων τοϋ Δ.Σ. καθορίζονται 
τά τής καταβολής δαπανών ταξειδίου καί ήμερησίας άπο- 
ζημιώσεως εις τούς άνω μετακινουμένους εις τό εξωτερικόν, 
έφαρμοζομένων κατ’ άναλογίαν τών διατάξεων τών ΐσχυου- 
σών διά το Δημόσιον. 


’Άρθρον 14. 

Πόροι. 

1. Προς έξυπηρέτησιν τών σκοπών τοϋ Κέντρου τάσ¬ 
σονται οί κάτωθι πόροι: 

α) Ετήσια χορηγία έκ τοϋ Τακτικού Προϋπολογισμού 
τοϋ 'Τπουργείου Συντονισμού. 

β) Κονδύλια έκ τοϋ Προγράμματος Δημοσίων Έπενδύ- 
σεων διά τήν διεξαγωγήν συγκεκριμένων έρευνητικών προ¬ 
γραμμάτων καί διά τον έν γένει έξοπλισμόν τοϋ Κέντρου. 

γ) "Εσοδα έκ τής παροχής υπηρεσιών προς τρίτους. 

δ) Πρόσοδοι έκ δωρεών ή έκ τών περιουσιακών στοιχείων 
πάσης φύσεως μεταβιβαζομένων εις τό Κέντρον διά πράξεως 
έν ζωή ή δωρεών αιτία θανάτου προς έξυπηρέτησιν τών σκο¬ 
πών του. 

2. Οι κατα τ ανωτέρω πόροι τοϋ Κέντρου αναγράφονται 
κεχωρισμένως εις τον προϋπολογισμόν τών έσόδων αύτοϋ 
καί κατατίθενται εις λογαριασμόν Τραπέζης, μέσω τοϋ οποίου 
και διενεργεΐται άπασα ή ταμειακή έν γένει διαχείρισις τοϋ 
Κέντρου. 

3. Γ α πλεονάσματα τοϋ έτησίου ισολογισμού τοϋ Κέντρου 
κατατίθενται κατά τήν έπομένην οικονομικήν χρήσιν εις 
συνιστωμενον ειδικόν λογαριασμόν παρά τή Τραπέζη προς 
καλυψιν άναγκών έξυπηρετουσών τούς σκοπούς τοϋ Κέν¬ 
τρου. 

4. II διαχείρισις τοϋ Κέντρου γίνεται διά τοϋ Λογιστη¬ 
ρίου αύτοϋ κατά τούς κανόνας τής ιδιωτικής οικονομίας. 
I ακτικός έ'λεγχος έπί τής διαχειρίσεως καί τοϋ ισολογισμού 
τοϋ Κέντρου ενεργεΐται ύπό υπαλλήλων τοϋ Ελεγκτικού 
Συνέδριου οριζομένων ύπό τοϋ Προέδρου αύτοϋ, τή αιτήσει 
τοϋ Κέντρου. 


’Άρθρον 15. 

1. Περί τών έπιστημονικών αποτελεσμάτων τών δρα¬ 
στηριοτήτων τοϋ Κέντρου ένημεροΰνται υπο του Δ.Σ. αυ¬ 
τού, τά Υπουργεία Συντονισμού, Δικαιοσύνης, Εθνικής 
Παιδείας καί Θρησκευμάτων καί Κοινωνικών Υπηρεσιών, 
ώς καί έτεροι ένδιαφερόμενοι κρατικοί και μη φορείς. 

2. Δι’ άποφάσεων τοϋ Προέδρου τοϋ Δ.Σ. καθορίζεται ή 
διαδικασία προβολής καί δημοσιότητος εις τήν Ελλάδα καί 
διεθνώς, τών Επιστημονικών δραστηριοτήτων τοϋ Κέντρου. 

"Λρθρον 16. 

1. Ή έσωτερική λειτουργία τοϋ διά τοϋ παρόντος Δια¬ 
τάγματος συνιστωμένου Ελληνικού Κέντρου Ερευνών Δικα¬ 
στικής Ψυχολογίας καί Ψυχιατρικής Ανηλίκων, διέπεται ύπό 
κανονισμού έκδιδομένου δι’ άποφάσεως τής Επιτροπής 
Επιστημονικής Έρεύνης καί Τεχνολογίας μετ’ είσήγησιν 
τοϋ Διοικητικού Συμβουλίου τοϋ Κέντρου. 

2. 'Γπό τοϋ ώς άνω Κανονισμού Εσωτερικής Λειτουργίας 
ρυθμίζονται είδικούτερον θέματα άναφερόμενα εις: 

α) Τήν έξειδίκευσιν έπιστημόνων καί τεχνικών. 

β) Τήν διαχείρισιν καί τάς προμήθειας. 

γ) Τάς άναλήψεις έκτελέσεως έρευνητικών προγραμμά¬ 
των ή ετέρων έργων διά λογαριασμόν τρίτοτν. 

δ) Τήν υπηρεσιακήν κατάστασιν καί τάς υποχρεώσεις 
τοϋ Προσωπικού. 

ε) Τήν λειτουργίαν τών Κλάδων τοϋ Κέντρου. 

Εις τον Υπουργόν Συντονισμού, άνατίθεμεν τήν δημο- 
σίευσιν καί τήν έκτέλεσιν τοϋ παρόντος Διατάγματος. 

’Εν Άθήναις τή 29 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 


Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΣΥΝΤΟΝΙΣΜΟΥ 

ΚΩΝΣΤ. ΜΗΤΣΟΤΑΚΗΣ 


ΔΙΚΑΙΟΣΥΝΗΣ 

ΓΕΩΡΓΙΟΣ ΣΤΑΜΑΤΗΣ 


ΕΘΝ· ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝ. ΒΑΡΒΙΤΣΙΩΤΗΣ 


ΚΟΙΝΩΝΙΚΩΝ ΥΠΗΡΕΣΙΩΝ 

ΣΠΥΡΙΔΩΝ ΔΟΣΙΑΔΗΣ 


( 2 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 388 

Περί ίδρύσεως Β' τακτικής έδρας Συνταγματικού Δικαίου 
εις τήν Νομικήν Σχολήν τοϋ Πανεπιστημίου ’Λθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντες υπ οψει : 

1. Τάς διατάξεις τών άρθρων : 

α) 31 (παρ. 3 καί 4) τοϋ Ν. Δ. 3974/1959 «περί τρο- 
ποποιήσεως καί συμπληρώσεως τών περί τών Άνωτάτων 
’ Εκπαιδευτικών Ιδρυμάτων ίσχυουσών διατάξεων». 

β) 12 (παρ. 2) τοϋ Ν. 400/1976 περί Υπουργικού Συμ¬ 
βουλίου καί Υπουργείων» καί 15 (παρ. 2) τοϋ Π.Δ. 770/ 
1976 «περί διαρ·&ρώσεως τοϋ 'Τπουργείου Προεδρίας Κυ- 
βερνήσεως καί Οργανισμού 'Τπηρετιών τινων αύτοϋ». 

2. Τήν γνώμην τής Νομικής Σχολής ( συνεδρίαι 8.2. 
1978 καί 8.11.1978) καί τής Συγκλήτου (συνεδρίαι 30.5. 
1978 καί 16.1.1979) τοϋ Πανεπιστημίου ’Λθηνών. 

3. Τήν ύπ’ άριθ. 494/1979 γνωμοδότησιν τοϋ Συμβουλίου 
τής Επικράτειας, προτάσει τών 'Τπουργών Προεδρίας Κυ- 
βερνήσεως, Οικονομικών καί Εθνικής Παιδείας καί Θρη¬ 
σκευμάτων, άποφασίζομεν : 

Άρθρον μόνον 

Ιδρύεται εις την Νομικήν Σχολήν τού Πανεπιστημίου 
Αθηνών Β' τακτική έδρα Συνταγματικού Δικαίου, έχουσα 
ώς περιεχόμενον Στοιχεία γενικής θεωρίας τοϋ Κράτους, 
γενική Συνταγματική θεωρία, Συνταγματική Ιστορία, 
θεωρία καί ερμηνεία των κανόνων τοϋ Συνταγματικού Δι¬ 
καίου, Συγκριτικόν Συνταγματικόν Δίκαιον. 

Εις τον Υπουργόν Εθνικής Παιδείας καί Θρησκευμά¬ 
των, άνατίθεμεν τήν δημοσίευσιν καί έκτέλεσιν τού παρόντος 
Προεδρικού Διατάγματος 

Έν Άθήναις τη 29 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΕΘΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΧΤ. ΣΤΕΦΑΝΟΠΟΥΑΟΣ ΙΩΑΝ. ΒΛΡΒΙΤΧΙΩΤΗΧ 

ΟΙΚΟΝΟΜΙΚΩΝ 

ΑΘΑΝΑΧΙΟΧ ΚΑΝΕΛΛΟΠΟΥΛΟΧ 

Περί συστάσεως Μηχανογραφικού Κέντρου καί θέσεων Προ¬ 
σωπικού έπί σχέσει Ιδιωτικού Δικαίου αορίστου χρόνου 

παρά τώ Έθνικω Μετσοβίω Πολυτεχνείο). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει : 

1. Τάς διατάξεις : α) τού άρθρου 10 τού Ν. Δ. 101/1973 
«περί συστάσεως Υπηρεσίας Μηχανοργανούσεως καί Υπο¬ 
λογιστών παρά τώ 'Υπουργείω Προγραμματισμού καί Κυ¬ 
βερνητικής Πολιτικής», (ΦΕΚ 173 Α'), β) τής άποφάσεως 
τού Πρωθυπουργού ΔΛ7/2/2/4/31.12.1974 «περί μεταβιβά- 
σεως αρμοδιοτήτων εις τον Υπουργόν Προεδρίας Κυβερνή- 
σεως» (ΦΕΚ 2β/2.1.1975). 

2. Τήν γνώμην τής Συγκλήτου (συνεδρία 6.7.1979) 
τού Εθνικού Μετσοβίου Πολυτεχνείου καί 

3. Τήν όπ’ άριθμ. 1286/1979 γνωμοδότησιν τού Συμ¬ 
βουλίου τής Επικράτειας, προτάσει τών Υπουργών Προε¬ 
δρίας Κυβερνήσεο)ς, Οικονομικών καί Εθνικής Παιδείας 
καί Θρησκευμάτοιν, άποφασίζομεν : 

Άρθρον 1. 

Σύστασις Μηχανογραφικού Κέντρου. 

Συνιστάται παρά τώ Έθνικω Μετσοβίω Πολυτεχνείο) 
Μηχανογραφικόν Κέντρον, σκοπός τού οποίου είναι ή μέ¬ 
ριμνα διά τήν έκτέλεσιν τών μηχανογραφικών εργασιών 
καί εφαρμογών τού Ιδρύματος τούτου. 

’Άρθρον 2. 

Σύστασις θέσεων Προσωπικού έπί σχέσει Ιδιωτικού Δι¬ 
καίου. 

Συνιστώνται παρά τώ Έθνικω Μετσοβίω Πολυτεχνείω 
διά τάς άνάγκας τοϋ Μηχανογραφικού Κέντρου αΐ κάτωθι 
θέσεις προσωπικού έπί σχέσει Ιδιωτικού Δικαίου άορίστου 
χρόνου διεπόμεναι υπό τών διατάξεων τών Ν. Δ. 385/1969 
καί 1198/1972 : 

1. Δύο (2) θέσεις Αναλυτών Προγραμματιστών: 

Προσόντα διορισμού εις τάς θέσεις ταύτας ορίζονται : 

α) Δίπλωμα Εθνικού Μετσοβίου Πολυτεχνείου ή Πο¬ 
λυτεχνικής Σχολής Πανεπιστημίου ή Φυσικομαθηματικής 
Σχολής Πανεπιστημίου ή ετέρων Άνωτάτων Σχολών ή 
ισότιμον πτυχίον όμοταγοΰς Ιδρύματος τής αλλοδαπής. 


β) ’Λρτία γνώσις μιας τών γλωσσών Αγγλικής, Γαλλι¬ 
κής, Γερμανικής ή Ιταλικής, προσηκόντως άποδεικνυομέ- 
νη ’ 

γ) Είδίκευσις εις τήν άνάλυσιν καί τον προγραμματισμόν 
Ηλεκτρονικών Υπολογιστών, άποδεικνυομένη διά τίτλου 
σπουδών ή διετούς προϋπηρεσίας εις άνάλογον θέσιν. 

2. Είκοσι (20) θέσεις Χειριστών Διατρητικών Μηχα¬ 
νών : 

Προσόντα διορισμού εις τάς θέσεις ταύτας ορίζονται : 

Απολυτήριον Λυκείου ή έξαταξίου Γυμνασίου ή άλλης 
ισοτίμου σχολής Μέσης Γενικής Έκπαιδεύσεως καί γνώσις 
χειρισμού διατρητικών μηχανών. 

3. Είκοσι τρεις (23) θέσεις Χειριστών μηχανών αναπα¬ 
ραγωγής έγγράφων : 

Προσόντα διορισμού εις τάς άνωτέρο) θέσεις ορίζονται : 

Απολυτήριον Λυκείου ή έξαταξίου Γυμνασίου ή άλλης 
ισοτίμου σχολής Μέσης Γενικής Έκπαιδεύσεως καί ειδική 
έμπειρία, προσηκόντως άποδεικνυομένη. 

4. Πέντε (5) θέσεις Τεχνιτών: 

Προσόντα διορισμού εις τάς θέσεις ταύτας ορίζονται : 

Απολυτήριον Δημοτικού Σχολείου καί ειδική έμπειρία 
εις τήν αντίστοιχον ειδικότητα προσηκόντιος άποδεικνυομέ- 
νη. 

Εις τον Υπουργόν Εθνικής Παιδείας καί Θρησκευμάτων, 
άνατίθεμεν τήν δημοσίευσιν καί έκτέλεσιν τοϋ παρόντος 
Προεδρικού Διατάγματος. 

Έν Άθήναις τή 29 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΕΘΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΧΤ. ΧΤΕΦΑΝΟΠΟΥΛΟΧ ΙΩΑΝ. ΒΛΡΒΙΤΧΙΩΤΗΧ 

ΟΙΚΟΝΟΜΙΚΩΝ 

ΑΘΑΝΑΧΙΟΧ ΚΑΝΕΛΛΟΠΟΥΛΟΧ 

Περί Ιδρύσεως τακτικής έδρας παρά τή Νομική Σχολή 
τού Πανεπιστημίου Αθηνών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

1. Τάς διατάξεις τών άρθρων : 

α) 31 (παρ. 3 καί 4) τού Ν. Δ. 3974/1959 «περί τρο- 

ποποιήσεως καί συμπληρώσεως τών περί τών Άνωτάτων 
Εκπαιδευτικών Ιδρυμάτων ίσχυουσών διατάξεων». 

β) Μόνου τού Π.Δ. 704/1979 ( Φ. Ε. Κ. 210 Α’) «περί 

περιορισμού συναρμοδιοτήτων κατά τήν έ'κδοσιν διοικητικών 
πράξεων έπί άντικειμένων, άρμοδιότητος Υπουργείου Προε¬ 
δρίας Κυβερνήσεως, Εθνικής Παιδείας καί Θρησκευμάτων 
καί Οικονομικών». 

2. Τήν γνώμην τής Νομικής Σχολής ( συνεδρία : 7.2. 
1979) καί τής Συγκλήτου (συνεδρία: 15.5.79) τοϋ Πανε¬ 
πιστημίου Αθηνών καί 

3. Τήν ύπ’ άριθμ. 1140/1979 γνωμοδότησιν τοϋ Συμ¬ 
βουλίου τής Επικράτειας, προτάσει τών Υπουργών Οι¬ 
κονομικών καί Εθνικής Παιδείας καί Θρησκευμάτων, άπο¬ 
φασίζομεν : 

’Άρθρον μόνον. 

'Ιδρύεται παρά τή Νομική Σχολή τοϋ Πανεπιστήμιου 
Αθηνών τακτική έδρα τής Διοικητικής Επιστήμης,ηχούσα 
ώς περιεχόμενον την έρευναν καί τήν διδασκαλίαν τής διοι¬ 
κητικής Επιστήμης, ήτοι τήν άπό τεχνικής, οικονομικής, 
πολιτικής, κοινωνιολογικής καί ψυχολογικής πλευράς μελέ- 

την της οργανώσεων καί του τρόπου δραστηριότατος τής 
Δημοσίας Διοικήσεων καί των σχέσεων αυτής μετά των διοι- 
■κουμένων. 

Εις τον 'Τπουργόν Εθνικής Παιδείας καί Θρησκευμάτων, 
άνατίθεμεν τήν δημοσίευσιν καί έκτέλεσιν του παρόντος 
Προεδρικού Διατάγματος 

Έν ’ΛΟήναις τή 20 Απριλίου 1080 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

£ΘΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΙΩΑΝ. ΒΑΡΒΙΤΣΙΩΤΗΣ Αβ. ΚΑΝΕΛΛΟΠΟΥΛΟΣ 


( 5 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 391 

Περί των προϋποθέσεων κατατάξεως καί εγγραφής πτυ- 
χιούχων άνωτάτων εκπαιδευτικών ιδρυμάτων εις την 
Νομικήν Σχολήν τοϋ Πανεπιστημίου Αθηνών προς άπό- 
κτησιν καί ετέρου πτυχίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

1. Τάς διατάξεις τής παραγράφου 3 τοϋ άρθρου 1 τοϋ 
Ν. 379/1976 «περί εγγραφής πτυχιούχων άνωτάτων Εκπαι¬ 
δευτικών ιδρυμάτων προς άπόκτησιν καί έτέρου πτυχίου καί 
άλλων τινών συναφών διατάξεων (ΦΕΚ 176 Α'). 

2. Γνώμην τής Νομικής Σχολής τοϋ Πανεπιστημίου 
Αθηνών ( συνεδρία 13.6.1979) και 

' 3· Την, υπ άριθ. 1068/1979 γνωμοδότησιν τοϋ Συμβου¬ 
λίου τής Επικράτειας, προτάσει τοϋ επί τής Εθνικής Παι¬ 
δείας και Θρησκευμάτων 'Τπουργοΰ, άποφασίζομεν ; 

’Άρθρον 1. 

Πτυχιοϋχοι άνωτάτων εκπαιδευτικών ιδρυμάτων τής 
ημεδαπής ως και τών σχολών καί τμημάτων αυτών, ή 
ισοτίμιυν άλλοδαπής δύναται νά καταταγοΰν καί εγγράφουν 
εις τα τμήματα τής Νομικής Σχολής τοϋ Πανεπιστημίου 
Αθηνών προς άπόκτησιν καί έτέρου πτυχίου ύπό τάς προϋπο¬ 
θέσεις τοϋ, παρόντος και μέχρι τοϋ άριθμοϋ τοϋ όριζομένου 
κατ’ έτος ύπό τής Σχολής ταύτης κατά τά έν άρθρω 1 παρ. 2 
τοϋ Ν. 379/1976 καί έντός τών ύπό τής αυτής διατάξεως 
προβλεπομένοιν ορίων έπιφυλασσομένης τής εφαρμογής τοϋ 
άρθρου 3 τοϋ αύτοΰ νόμου. 

’Άρθρον 2. 

1. Αι ^αιτήσεις καταταξεως καί εγγραφής μετά πιστο¬ 
ποιητικού, τής οικείας Σχολής ότι ό αϊτών τυγχάνει πτυ- 
χιοΰχος εις τό, οποίον δέον νά αναγράφεται καί ό βαθμός 
τοϋ πτυχίου, υποβάλλονται εις τήν Νομικήν Σχολήν τοϋ 
Πανεπιστημίου Αθηνών ύπό τών ενδιαφερομένων μέχρι 
30 Σεπτεμβρίου έκάστου έτους. 

, Προκειμένου περί αιτήσεων κατατάξεως πτυχιούχων 
ανώτατων εκπαιδευτικών ιδρυμάτων τής άλλοδαπής όμοϋ 
μετά, των ως άνοι δικαιολογητικών συνυποβάλλεται καί 
βεβαιωσις αντιστοίχου^ Σχολής άνωτάτου έκπαιδευτικοϋ 
ιδρύματος τής ήμεδαπής περί τής ισοτιμίας τοϋ τίτλου ή 
του ΔΙΚΑΤΣΑ ( Διαπανεπιστημιακοΰ Κέντρου Άναγνω- 
ρισεως Τίτλων Σπουδών τής Άλλοδαπής). 

Άρθρον 3. 

_Εΐς το Α έτος σπουδών έγγράφονται οΐ πτυχιοϋχοι άπα- 
σων των Σχολών τών Α. Ε. I. ώς καί οί πτυχιοϋχοι τών 
Ανωτάτων Στρατιωτικών Σχολών καί οί άπόφοιτοι τών 
Σχολών Αξιωματικών Χωροφυλακής καί Αστυνομίας 
Πόλεων. Η επιλογή τών άνωτέρω πτυχιούχων διά τήν εγ¬ 


γραφήν των εις τό Α' έτος σπουδών, εις τά τμήματα τής Σχο¬ 
λής, γίνεται μέ γραπτήν έξέτασιν, βαθμολογουμένην άπό δύο 
καθηγητάς πού ορίζει ή Σχολή. 'Η έξέτασις αύτή περιλαμβά¬ 
νει τήν άνάπτυξιν θέματος έμπίπτοντος εις τήν γενικήν 
μόρφωσιν καί σχετιζομένου προς τήν νομικήν, οικονομικήν 
ή πολιτικήν επιστήμην. 

Εις τό Β' έτος σπουδών έγγράφονται οί πτυχιοϋχοι τών 
άνωτέρω μνημονευομένων άνωτάτων Σχολών κατόπιν επι¬ 
τυχών κατατακτηρίων εξετάσεων εις άπαντα τά μαθήματα 
τοϋ πρώτου έτους σπουδών τοϋ άντιστοίχου τμήματος τής 
Σχολής διά τό όποιον αίτοΰνται τήν εγγραφήν των, εξαι¬ 
ρέσει τών πτυχιούχων τών τμημάτων τής Νομικής Σχο¬ 
λής Αθηνών, οί όποιοι δεν εξετάζονται εις τά μαθήματα 
τοϋ Α' έτους τά όποια έξητάσθησαν κατά τήν φοίτησίν των, 
μέ πλήρη σύμπτωσιν ύλης, Είδικώτερον : 

Έγγραφή εις Β' έτος Νομικού Τμήματος 

Οί πτυχιοϋχοι τοϋ Οικονομικού τμήματος εξετάζονται 
εις άπαντα τά μαθήματα τοϋ Α' έτους σπουδών, πλήν Γε¬ 
νικής Κοινωνιολογίας καί Στοιχεία Θεωρητικής Πολιτικής 
Οικονομίας. 

Οί πτυχιοϋχοι τοϋ Δημοσίου Δικαίου καί Πολιτικών 
Επιστημών εις ούδέν μάθημα εξετάζονται. 

Έγγραφή εις Β’ έτος Δημοσίου Δικαίου καί Πολιτικών 
Επιστημών 

Οί πτυχιοϋχοι τοϋ Νομικού Τμήματος εξετάζονται εις 
τό μάθημα τής Πολιτικής Κοινωνιολογίας. 

Οί πτυχιοϋχοι τοϋ Οικονομικού Τμήματος εξετάζονται 
εις άπαντα τά μαθήματα τοϋ Α' έτους, πλήν Γενικής Κοι- 
νωνιολογίας καί Οικονομικής Άναλύσεως. 

Έγγραφή εις Β' έτος Οικονομικού τμήματος 

Οί πτυχιοϋχοι τοϋ Νομικού τμήματος εξετάζονται εις 
άπαντα τά μαθήματα πλήν τής Γενικής Κοινωνιολογίας. 

Τό αύτό ισχύει καί διά τούς πτυχιούχους τοϋ τμήματος 
Δημοσίου Δικαίου καί Πολιτικών Επιστημών. 

3. Εις τό Γ' έτος σπουδών έγγράφονται οί πτυχιοϋχοι 
τών άνωτέρω μνημονευομένων άνωτάτων σχολών, κατόπιν 
έπιτυχών κατατακτηρίων έξετάσεων εις άπαντα τά μαθή¬ 
ματα τοϋ πρώτου καί δευτέρου έτους σπουδών τού άντιστοί- 
χου τμήματος τής Σχολής, διά τών όποιων αίτοΰνται τήν 
εγγραφήν των, έξαιρέσει τών πτυχιούχων τών τμημάτων τής 
Νομικής Σχολής Αθηνών, οί όποιοι δεν έξετάζονται εις 
τα μαθήματα τοϋ πρώτου καί δευτέρου έτους σπουδών τά 
οποία έξητάσθησαν κατά τήν φοίτησίν των μέ πλήρη σύμπτω- 
σιν ΰλης. 

Είδικώτερον : 

Έγγραφή εις Γ' έτος Νομικού Τμήματος 

Οί πτυχιοϋχοι τοϋ Οικονομικού τμήματος έξετάζονται 
εις τά μαθήματα τά όποια άπαιτοΰνται διά τήν έγγραφήν 
των εις τό Β' έτος καθώς καί εις άπαντα τά μαθήματα τοϋ 
Β' έτους σπουδών πλήν τής Δημοσίας Οικονομίας καί τοϋ 
Δημοσίου Διεθνούς Δικαίου. 

Οί πτυχιοϋχοι τοϋ τμήματος Δ. Δ. Π. Ε. δέν έξετάζονται 
εις τά μαθήματα τοϋ Α' έτους άλλά εξετάζονται έκ τών μα¬ 
θημάτων τοϋ Β' έτους εις τό Οικογενειακόν Δίκαιον, Εμπράγ¬ 
ματον Δίκαιον καί Ενοχικόν Δίκαιον. 

Έγγραφή εις τό Γ' έτος τοϋ τμήματος Δημ. Δικαίου Πολ. 
Επιστημών 

Οί πτυχιοϋχοι τοϋ Νομικού τμήματος έξετάζονται έκ 
τών μαθημάτων τοϋ Α' έτους εις τήν Πολιτικήν Κοινωνιολο- 
γίαν καί τοϋ Β' έτους εις τήν Πολιτικήν Επιστήμην. 

Οί πτυχιοϋχοι τοϋ Οικονομικού τμήματος έξετάζονται 
εις τά μαθήματα πού άπαιτοΰνται διά τήν έγγραφήν των 
εις τό Β' έτος σπουδών καθώς καί εις τά μαθήματα Διοι¬ 
κητικόν Δίκαιον καί της Πολιτικής Επιστήμης. 

Έγγραφή εις τό Γ' έτος Οικονομικού τμήματος 

Οί πτυχιοϋχοι τοϋ Νομικού τμήματος έξετάζονται εις 
τα μαθήματα τά όποια άπαιτοΰνται διά τήν έγγραφήν των 

εις το Β έτος καθώς καί εις άπαντα τα μαθήματα του Β' 
έτους, πλήν των μαθημάτων της Δημοσίας Οικονομίας, Δη¬ 
μοσίου Δίκαιου, Στοιχείων Εμπορικού- Εργατικού Δι¬ 
καίου καί Στοιχείων Ποινικού Δικαίου. 

Οί πτυχιοΰχοι τοϋ τμήματος Δημοσίου Δικαίου Πολιτικών 
Επιστημών εξετάζονται εις τά μαθήματα τά όποια απαι¬ 
τούνται διά την εγγραφήν των εις τό Β' έτος καί εις άπαντα 
τά μαθήματα του Β' έτους πλήν των μηθημάτων Δημοσίου 
Διεθνούς Δικαίου, Δημοσίας Οικονομίας, Στοιχείων Εμπο¬ 
ρικού Εργατικού Δικαίου καί Στοιχείων Ποινικού Δι¬ 
καίου. 

4. Ή σειρά κατατάξεως τών έπιτυχόντων εις τάς κατα¬ 
τακτηρίους εξετάσεις τοϋ Β' ή Γ' έτους σπουδών καθορίζεται 
επί τη βάσει τοϋ συνόλου τηξ βαθμολογίας τών κατατακτη¬ 
ρίων εξετάσεων. 

Εις περίπτωσιν ισοβαθμίας, έγγράφονται άπαντες οί 
μετά τοϋ τελευταίου έπιτυχόντος ίσοβαθμοΰντες. 

Είδικώτερον διά τούς πτυχιούχους τμημάτων της Νομικής 
Σχολής Αθηνών, οί όποιοι δέν εξετάζονται εις τάς κατατα¬ 
κτηρίους εξετάσεις ε’ίς τινα μαθήματα λόγω πλήρους συμπτώ- 
σεως ύλης, τό σύνολον τής βαθμολογίας υπολογίζεται έπί τή 
βάσει α) τών βαθμών τών μαθημάτων τά όποια έξητάσθησαν 
εις τάς κατατακτηρίους εξετάσεις καί β) τών βαθμών τούς 
οποίους έλαβον κατά την φοίτησίν των εις τό Α' καί 
Β' έτος σπουδών διά τά μαθήματα διά τά όποια άπαλλάσ- 
σονται τής κατακτηρίου έξετάσεως. Έάν τά μαθήματα ταϋτα 
έδιδάχθησαν εις περισσότερα έτη, τότε ό βαθμός τών μα¬ 
θημάτων τούτων είναι ό μέσος όρος όλων τών βαθμών τούς 
όποιους έλαβον κατά την φοίτησίν των εις τά μαθήματα 
αύτά. 

'Η ισχύς τοϋ παρόντος άρχεται από τό άκαδηααϊκόν έτος 

1980-1981. 

Εις τον Υπουργόν έπί τής Εθνικής Παιδείας καί Θρη¬ 
σκευμάτων, άνατίθεμεν τήν δημοσίευσιν καί έκτέλεσιν τοϋ 
παρόντος Προεδρικού Διατάγματος. 

Έν ’ΛΟήναις τή 29 Απριλίου 1980 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΒΑΡΒΙΤΣΙΩΤΗΣ 


( 6 ; 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΟ. 392 

Περί τροποποιήσεως καί συμπληρώσεως τοϋ έσωτερικοΰ 
κανονισμοϋ τής Όδοντιατρικής Σχολής τοϋ Πανεπιστη¬ 
μίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

“Έχοντες ύπ’ οψει : 

1. Τάς διατάξεις : α) Τών άρθρων 26 (παρ. 3) καί 31 
(παρ. 3) τοϋ Ν. Δ. 3974/59 «περί τροποποιήσεως καί 
συμπληρώσεως τών περί τών Άνωτάτων Εκπαιδευτικών 
Ιδρυμάτων ίσχυουσών διατάξεων», β) Τοϋ άρθρου μόνου τοϋ 
ΓΙ. Δ. 704/79 «περί περιορισμού συναρμοδιοτήτων κατά τήν 
έκδοσιν διοικητικών πράξεων έπί αντικειμένων άρμοδιό- 
τητος 'Τπουργείων Προεδρίας Κυβερνήσεως, Εθνικής 
Παιδείας καί Θρησκευμάτων καί Οικονομικών», έν συνδυα¬ 
σμοί προς την ύπ’ άριθ. 1779/13.2.1980 βεβαίωσιν τής 
παρά τώ 'Υπουργείω Εθνικής Παιδείας καί Θρησκευμάτων 
Υπηρεσίας Έντελλομένων Εξόδων. 

2. Τήν γνώμην τής Όδοντιατρικής Σχολής ( συνεδρίαι : 
18.10.79 καί 15.11.79) καί τής Συγκλήτου (συνεδρία 
19.12.79) τοϋ Πανεπιστημίου Θεσσαλονίκης. 

3. Τήν ύπ’ άριθ. 207/1980 γνωμοδότησιν τοϋ Συμβουλίου 
τής Επικράτειας, προτάσει τού Υπουργού Εθνικής Παι¬ 
δείας καί Θρησκευμάτων, άποφασίζομεν: 


Άρθρον μόνον. 

Τό άρθρον 2 τοϋ Β. Δ. 597/1969 (ΦΕΚ 130 Α' «περί 
εσωτερικού κανονισμού τοϋ Όδοντιατρικοΰ Τμήματος τής 
Ιατρικής Σχολής τοϋ Πανεπιστημίου Θεσσαλονίκης» ώς 
άντικατεστάθη ύπό τοϋ II. Δ. 438/1976 ( ΦΕΚ 165 Α') 
τροποποιείται καί συμπληροϋται ώς άκολούθως : 

α) Τό έδάφιον II τοϋ πίνακος νοσηλειών, άντικαθίσταται 


ώς άκολούθως : 

«II. Έργαστήριον Όρθοδοντικής 

δρχ. 

1. Περιπτώσεις έπεμβάσεως μέ χρόνον θε¬ 
ραπείας περίπου 3 μηνών 3.000 

2. Περιπτώσεις έπεμβάσεως μέ χρόνον θε¬ 
ραπείας περίπου 5 μηνών .4.000 

3. Περιπτώσεις έπεμβάσεως μέ χρόνον θε¬ 
ραπείας περίπου 8 μηνών 5.000 

4. Περιπτώσεις έπεμβάσεως μέ χρόνον θε¬ 
ραπείας 12 μηνών 7.000 

5. Περιπτώσεις έπεμβάσεως μέ χρόνον θε¬ 
ραπείας άνω τού έτους 9.000 


β) Εις τό τέλος τοϋ πίνακος νοσηλειών προστίθενται δύο 
έδάφια έχοντα ώς άκολούθως : 

VI "Εκτακτος Αυτοτελής έδρα Στοματολογίας 


1. Ένδοστοματική έξέτασις 100 

2. Ένδοστοματική έξέτασις καί Ακτινο¬ 
σκόπησές 200 

3. Έξαίρεσις ένδοστοματικών ογκιδίων 200 

4. Έξαίρεσις ένδοστοματικών ογκιδίων μετ’ 

άκτινογραφικοΰ έλέγχου 300 

5. Ένδοστοματική έξέτασις καί Βιοψία 300 

6. Έξαίρεσις έπουλίδων μετ’ άκτινογραφι- 

κοϋ έλέγχου 350 

7. Ένδοστοματική έξέτασις καί βιοψία μετ’ 

άκτινογραφικοΰ έλέγχου 400 

8. Έξαίρεσις σιαλολίθων ή μεγάλων ένδοστο¬ 
ματικών όγκων 500 

νΐΙ’Έκτακος Αυτοτελής έδρα Όδοντογναθι- 
κής Χειρουργικής 

1. Έξέτασις 100 

2. Άκτινογραφίαι Ένδοστοματικαί 100 

3. Άκτινογραφίαι Έξωστοματικαί 200 

4. Μικραί Χειρουργικά! έπεμβάσεις (βιο¬ 
ψία, παροχέτευσις άποστήματος κλπ.) 200-500 

5. Μεσάϊαι χειρουργικαί έπεμβάσεις (ά- 

φαίρεσις κύστεως, άκρορριζεκτομαί κ.λ.π) 500-1.000 

6. Μεγάλαι χειρουργικά! έπεμβάσεις (κα¬ 

τάγματα γνάθων, άποκατάστασις όστεγναθικών 
ανωμαλιών κ.λ.π.) 1.000-3.000 


γ) Ή παρ. 3 άντικαθίσταται ώς άκολούθως : 

3. Διά τάς ύπολοίπους Όδοντιατρικάς εργασίας τόσον 
τών ανωτέρω άναφορεμένων Εργαστηρίων καί Έόρών, όσον 
καί τών μή άνα σερ υμένων Εργαστηρίων καί ’ Ευρών τής 
Σχολής, δεν είσπράττονται νοσηλεία». 

Εις τον αύτόν έπί τής Εθνικής Παιδείας καί Θρησκευμά¬ 
των Υπουργόν, άνατίθεμεν τήν δημοσίευσιν καί έκτέλεσιν 
τοϋ παρόντος Προεδρικού Διατάγματος. 

Έν ’Αθήναις τή 29 Απριλίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΒΑΡΒΙΤΣΙΩΤΗΣ 




1502 


ΕφΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


η) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 393 

Περί άναδιοργανώσεως καί συστάσεως Μηχανοκινήτων 
Μονάδων Χωροφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντες ύπ’ οψει : 

1. Τάς διατάξεις α) τοϋ άρθρου 2 παράγρ. 5 του Νόμου 
295/1076 (ΦΕΚ τ. Λ'-84/'1976) «περί τροποποιήσεως καί 
συμπληρώσεως διατάξεών τινων των Όργανικών Νόμων 
'Ι'πηρεσιών τοϋ Υπουργείου Δημοσίας Τάξεως», β) τοϋ 
άρθρου 4 τοϋ Ν.Δ. 3365/1955 «περί Κούδικος τοϋ Σώματος 
της Ελληνικής Χωροφυλακής» καί γ) του άρθρου 3 παράγρ. 
2 τοϋ X. 671/1977 «περί ιεραρχίας, προαγωγών, άποστρα- 
τείας καί μεταθέσεων των μονίμων άξιωματικών των Σω¬ 
μάτων Χωροφυλακής, Αστυνομίας Πόλεων καί Πυροσβε¬ 
στικού». 

2. Την ύπ’ άριθ. 778/2/1 α άπό 18.1.1980 πρότασιν τοϋ 
Άρχηγοΰ Χωροφυλακής καί 

3. Την ύπ’ άριθ. 279/1980 γνωμοδότησιν τοϋ Συμβουλίου 
τής Επικράτειας, προτάσει τοϋ 'Υπουργοϋ Δημοσίας Τά- 
ξεο;ς, άποφασίζομεν : 

Άρθρον 1. 

Τό άρθρον 1 τοϋ ύπ’ άριθ. 534 άπό 18.7.1978 (ΦΕΚ. 114 
τ. Α'/21.7.1978) Π. Δ/τος άντικαθίσταται ως εξής : 

"Άρθρον 1. 

1. Λί Υποδιευθύνσεις των Μηχανοκινήτου Μονάδων Χω¬ 
ροφυλακής Προαστίων Πρωτευούσης καί Θεσσαλονίκης, άνα- 
διοργανούμεναι, συγκροτούνται έκ : 

α) Τοϋ Επιτελείου τής 'Υποδιευθύνσεως. 

β) Τής Λ' Μηχανοκινήτου Μονάδος. 

γ) Τής Β' Μηχανοκινήτου Μονάδος. 

δ) Τού Τμήματος Ειδικών Αποστολών (ΤΕ1ΔΑ). 

ε) Των άπαραιτήτων διά την άποτελεσματικήν λειτουρ¬ 
γίαν των γραφείων καί όμάϊων. 

2. Έκάστη Μηχανοκίνητος Μονάς έκ τών έν παραγρ. 1 
έδαφ. β καί γ τοϋ παρόντος άρθρου συγκροτείται έκ : 

α) Τοϋ Επιτελείου αυτής. 

β) Τοϋ Τμήματος Άποκαταστάσειυς τής Τάξεως 
(Τ.Α.Τ.). 

γ) Τοϋ Τμήματος Τεθωρακισμένων (Τ/Θ). 


δ) Τοϋ Τμήματος 'Τποστηρίξεως καί Μερίμνης (Τ.Υ.Μ.) 

ε) Τών άπαραιτήτων διά την άποτελεσματικήν λειτουρ¬ 
γίαν της γραφείων καί ομάδων. 

3. Συνιστώνται Διοικήσεις Μηχανοκινήτων Μονάδων Χω¬ 
ροφυλακής εις Κρήτην, Δυτικήν Ελλάδα καί Θεσσαλίαν, μέ 
έδραν, άντιστοίχως, τό Ηράκλειον, τάς Πάτρας καί τήν Λά¬ 
ρισαν. 

4. Αί έν παραγρ. 3 τοϋ παρόντος άρθρου Μονάδες συγ¬ 
κροτούνται έκ : 

α) Τοϋ Επιτελείου αυτών. 

β) Τοϋ Τμήματος Άποκαταστάσεως τής Τάξεως 
(Τ.Λ.Τ.). 

γ) Τοϋ Τμήματος Τεθωρακισμένων (Τ/Θ). 

δ) Τού Τμήματος 'Υποστηρίξεως καί Μερίμνης (Τ.Υ.Μ.). 

ε) Τών άπαραιτήτων διά τήν άποτελεσματικήν λειτουρ¬ 
γίαν των γραφείων καί ομάδων. 

Άρθρον 2. 

I ο άρθρον 3 τοϋ αύτοϋ Π. Δ/τος άντικαθίσταται ώς εξής : 

Άρθρον 3. 

1. Αί Υποδιευθύνσεις καί Διοικήσεις Μηχανοκινήτων 
Μονάδων ύπάγονται διοικητικούς καί έπιχειρησιακώς εις τάς 
άστιστοίχους Διευθύνσεις Αστυνομίας καί τάς Άνωτέρας 
Διοικήσεις Χωροφυλακής, εις τάς περιφέρειας τών όποίιυν 
εδρεύουν καί έχουν άρμοδιότητα έπί θεμάτων τής ειδικής αύ- 
τών άποστολής έφ’ ολοκλήρου τής περιφέρειας τών Διευ¬ 
θύνσεων Αστυνομίας ή Άνωτέρων Διοικήσεων εις άς ύπά- 
γονται. 

2. 'ΙΙ διάθεσις δυνάμεοος αυτών εις έτέρας έκτος περι¬ 
φέρειας των Διευθύνσεις "Αστυνομίας ή Διοικήσεις Χωρο¬ 
φυλακής, δια την ένισχυσιν αύτών προς άντιμετώπισιν έκ- 
τάκτων άναγκών ένεργεΐται διά διαταγής τοϋ οικείου Αρχη¬ 
γού οποτε η ούτως διατεθειμένη δύναμις έπιχειρησιακώς υπά¬ 
γεται εις τον έχοντα την ευθύνην Διευθυντήν Αστυνομίας ή 
Διοικητήν Χωροφυλακής. 

Εις τον 1 πουργον Δημοσίας Τάξεως, άνατίθεμεν τήν δη¬ 
μοσιεύσω καί έκτέλεσιν τοϋ παρόντος Διατάγματος. 

Έν Άθήναις τή 24 Απριλίου 1980 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑλΕΟΣ 

ΑΝΑΣΤΑΣΙΟΣ ΜΠΑΛΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



